Návod pre používateľa Cyber-shot
Tlač
Úvodná strana > Preventívne opatrenia/Informácie o tomto fotoaparáte > Preventívne opatrenia > Nabíjačka akumulátora

## Nabíjačka akumulátora

- V nabíjačke akumulátorov (je súčasťou dodávky) sa môžu nabíjať akumulátory typu NP-BG1 a typu NP-FG1 (a žiadne iné). Akumulátory iných typov by mohli vytiecť, prehriať sa alebo vybuchnúť, ak sa ich pokúsite nabiť a vystavujete sa tým nebezpečenstvu zranenia elektrickým prúdom a popálenia.

- Vytiahnite nabitý akumulátor z nabíjačky. Ak ponecháte nabitý akumulátor v nabíjačke, životnosť akumulátorových článkov sa môže skrátiť.

- Kontrolka CHARGE na dodanej nabíjačke bliká nasledujúcimi spôsobmi:

- Rýchle blikanie: Kontrolka sa opakovane rozsvecuje a zhasína v intervale 0,15 sekundy.

- Pomalé blikanie: Kontrolka sa opakovane rozsvecuje a zhasína v intervale 1,5 sekundy.

- Keď kontrolka CHARGE bliká rýchlo, vyberte nabíjaný akumulátor a potom ten istý akumulátor znova bezpečne vložte do nabíjačky. Ak kontrolka CHARGE začne znova rýchlo blikať, môže to znamenať chybu akumulátora alebo vloženie iného ako špecifikovaného typu akumulátora. Skontrolujte, či je akumulátor špecifikovaného typu. Ak je akumulátor špecifikovaného typu, vyberte akumulátor a nahraďte ho novým alebo iným a skontrolujte, či nabíjačka funguje správne. Ak nabíjačka funguje správne, mohla nastať chyba v akumulátore.

- Pomalé blikanie kontrolky CHARGE znamená, že nabíjačka dočasne zastavila nabíjanie a je v pohotovostnom stave. Nabíjačka zastaví nabíjanie a automaticky vstúpi do pohotovostného stavu vtedy, keď je teplota mimo odporúčaného rozsahu prevádzkovej teploty. Keď sa teplota vráti späť do vhodného rozsahu, nabíjačka bude pokračovať v nabíjaní a kontrolka CHARGE sa znova rozsvieti. Akumulátor odporúčame nabíjať pri okolitej teplote 10°C až 30°C.

Späť na začiatok