Návod pre používateľa Cyber-shot
Tlač
Úvodná strana > Riešenie problémov > Riešenie problémov > Akumulátor a napájanie

## Akumulátor a napájanie

Nie je možné vložiť akumulátor do fotoaparátu.

- Uistite sa,že je akumulátor otočený správne a zasúvajte ho dovnútra dovtedy, kým sa neuzamkne páčka uvoľnenia akumulátora.

Nie je možné zapnúť fotoaparát.

- Po vložení akumulátora do fotoaparátu môže chvíľu trvať, kým sa fotoaparát zapne.

- Uistite sa,že akumulátor je vložený správne.

- Akumulátor je vybitý. Vložte nabitý akumulátor.

- Konektory akumulátora sú znečistené. Jemne utrite akúkoľvek nečistotu pomocou jemnej handričky alebo vatového tampónu.

- Skontrolujte, či typ akumulátora je NP-BG1 alebo NP-FG1.

Napájanie sa svojvoľne vypína.

- Z dôvodu ochrany fotoaparátu sa môže napájanie automaticky vypnúť v závislosti od teploty fotoaparátu a akumulátora. V takomto prípade sa pred vypnutím napájania zobrazí na LCD displeji hlásenie.

- Ak je fotoaparát zapnutý a nepracuje sa s ním po určitú dobu a [Power Save] je nastavené na [Standard] alebo [Stamina], fotoaparát sa automaticky vypne, aby sa zabránilo opotrebovaniu akumulátora. Znovu zapnite fotoaparát.

Indikátor zostatkového stavu akumulátora ukazuje nesprávny údaj.

- Je to spôsobené používaním fotoaparátu v extrémne horúcom alebo studenom prostredí.

- Nastal nesúlad medzi indikátorom zostatkového stavu akumulátora a skutočným stavom nabitia akumulátora. Akumulátor nechajte jedenkrát úplne vybiť a potom ho nabite, čím sa nesprávna indikácia odstráni. Za určitých okolností sa môže stať, že indikátor stavu nabitia akumulátora nebude zobrazovať zodpovedajúci stav.

- Kapacita akumulátora sa časom a opakovaným používaním znižuje. Ak sa čas použitia medzi jednotlivými nabitiami výrazne skráti, je pravdepodobne potrebné akumulátor vymeniť za nový.

Nabíjanie akumulátora nie je možné počas jeho vloženia vo fotoaparáte.

- Akumulátor nie je možné nabíjať pomocou sieťového adaptéra (predáva sa osobitne). Na nabíjanie akumulátora použite nabíjačku.

Kontrolka CHARGE bliká počas nabíjania akumulátora.

- Skontrolujte, či typ akumulátora je NP-BG1 alebo NP-FG1.

- Ak použijete akumulátor, ktorý sa dlhý čas nepoužíval, kontrolka CHARGE bude blikať s menšou frekvenciou.

- Kontrolka CHARGE (na dodanej nabíjačke akumulátora) môže blikať dvoma spôsobmi, a to rýchle blikanie (približne v 0,15-sekundových intervaloch) a pomalé blikanie (približne v 1,5- sekundových intervaloch). Ak kontrolka bliká rýchlo, vyberte nabíjaný akumulátor a potom vložte ten istý akumulátor späť do nabíjačky tak, aby sa ozvalo cvaknutie. Ak kontrolka znovu bliká rýchlo, môže to naznačovať problém s akumulátorom.
  Ak kontrolka bliká pomaly, nabíjačka sa nachádza v pohotovostnom režime, pričom sa nabíjanie dočasne zastavilo. Nabíjanie sa dočasne zastaví a zmení sa na režim standby, keď je teplota mimo rozsahu vhodného pre nabíjanie. Nabíjanie sa opäť spustí a kontrolka CHARGE sa rozsvieti, keď sa teplota vráti do rozsahu vhodného pre nabíjanie.
  Akumulátor nabíjajte v rámci správneho rozsahu teplôt nabíjania od 10°C do 30°C (50°F až 86°F).

- Podrobnosti nájdete uvedené v [Detaily].

Späť na začiatok