Návod pre používateľa Cyber-shot
Tlač
Úvodná strana > Riešenie problémov > Riešenie problémov > Snímanie statických záberov a videozáznamov

## Snímanie statických záberov a videozáznamov

Nie je možné zaznamenať zábery.

- Ak sa zábery ukladajú do vnútornej pamäte aj napriek tomu, že je vo fotoaparáte vložená pamäťová karta, uistite sa, že je pamäťová karta zasunutá do fotoaparátu.

- Skontrolujte voľnú kapacitu vnútornej pamäte alebo pamäťovej karty. Ak je plná, vykonajte jednu z nasledujúcich možností:

- Vymažte nepotrebné zábery. [Detaily] [Detaily]

- Vymeňte pamäťovú kartu.

- Počas nabíjania blesku nie je možné snímať zábery.

- Pri snímaní videozáznamov sa odporúča, aby ste použili nasledujúce pamäťové karty:

- Médium „Memory Stick PRO Duo“ (Mark2), médium „Memory Stick PRO-HG Duo“

- Pamäťová SD karta, pamäťová SDHC karta alebo pamäťová SDXC karta (triedy 4 alebo rýchlejšia)

- Nastavte [Demo Mode] na [Off]. [Detaily]

Funkcia Smile Shutter nefunguje.

- Ak sa nerozpozná usmiata tvár, nenasníma sa žiadny záber. [Detaily]

- Nastavte [Demo Mode] na [Off]. [Detaily]

Funkcia zabraňujúca rozmazaniu záberu nefunguje.

- Funkcia zabraňujúca rozmazaniu záberu nemusí fungovať správne pri snímaní nočných scén.

- Scény nasnímajte po stlačení tlačidla spúšte do polovice.

- Ak dochádza k nadmernému chveniu fotoaparátu, funkcia zabraňujúca rozmazaniu záberu nemusí byť účinná ani vtedy, keď je aktivovaná funkcia [SteadyShot].

Snímanie trvá dlhý čas.

- Keď sa rýchlosť uzávierky zníži pod určitú hodnotu, napríklad pri snímaní záberov v tmavom prostredí, fotoaparát automaticky zníži šum záberu. Táto funkcia sa nazýva NR (noise reduction = odstránenie šumu) pri nízkej rýchlosti uzávierky, pričom doba snímania trvá dlhšie.

Záber sa nedá zaostriť.

- Objekt je príliš blízko. Pri snímaní umiestnite objektív od snímaného objektu ďalej, než je najkratšia vzdialenosť snímania (približne 5 cm (W)/100 cm (T) od objektívu).

- Pri výbere scény sa počas snímania statických záberov zvolia režimy (Twilight), (Landscape), (Fireworks) alebo (Advanced Sports Shooting).

Funkcia zoomu nefunguje.

- V režime panoramatického snímania sa optický zoom nedá používať.

- Inteligentný zoom nie je možné použiť v závislosti od veľkosti záberu. [Detaily]

- Digitálny zoom nie je možné použiť v týchto prípadoch:

- Snímanie videozáznamov.

- Keď sa v režime výberu scény zvolí režim (Advanced Sports Shooting).

- Používa sa funkcia Smile Shutter (Snímanie úsmevu).

- Položka [Self-Timer] je nastavená na [Self-portrait One Person] alebo [Self-portrait Two People].

Nie je možné zvoliť funkciu rozpoznania tváre.

- Rozpoznanie tváre môžete zvoliť len vtedy, keď je režim zaostrovania nastavený na [Multi AF] a [Metering Mode] je nastavený na [Multi].

Blesk nefunguje.

- Blesk nie je možné používať, keď:

- Je zvolený režim snímania záberov v slede. [Detaily]

- Pri výbere scény sa zvolia režimy (Twilight), (High Sensitivity), (Fireworks) alebo (Advanced Sports Shooting).

- Snímate v režime Sweep Panorama.

- Snímate v režime videozáznamu.

- Blesk nastavte na (On) keď je režim výberu scény prepnutý do režimov (Landscape), (Gourmet), (Pet), (Beach) alebo (Snow). [Detaily]

Na záberoch nasnímaných pomocou blesku sa objavujú biele kruhovité škvrny.

- Ide o častice (prach, peľ, atď.) vo vzduchu, od ktorých sa odrazilo svetlo blesku. Nejde o poruchu. [Detaily]

Funkcia snímania blízkych objektov (Macro) nefunguje.

- Fotoaparát automaticky nastaví zaostrenie. Stlačte a podržte tlačidlo spúšte do polovice. Pri snímaní blízkych objektov nastavenie zaostrenia trvá nejaký čas.

- Pri výbere scény sa zvolia režimy (Landscape), (Twilight), (Fireworks) alebo (Advanced Sports Shooting).

Dátum a čas nie sú zobrazené na LCD displeji.

- Pri snímaní sa nezobrazia dátum ani čas. Zobrazujú sa len počas prehrávania.

Nie je možné pridať dátumy na zábery.

- Tento fotoaparát nemá funkciu vkladania dátumu na zábery. Zábery môžete vytlačiť alebo uložiť s dátumom pomocou aplikácie „PMB“. [Detaily]

Po zatlačení a pridržaní spúšte do polovice hodnota F a rýchlosť uzávierky blikajú.

- Expozícia je nesprávna. Nastavte správnu expozíciu. [Detaily]

Farby záberu nie sú správne.

- Upravte vyváženie bielej farby. [Detaily]

Vo svetlých častiach záberu objektu sa objavujú biele alebo fialové pruhy, alebo celý snímaný záber nadobudne červenkastý nádych.

- Tento jav sa nazýva „smearing“ (rozmazanie). Nejde o poruchu. Rozmazanie sa na statických záberoch nezaznamená, zaznamená sa však na záberoch nasnímaných v režime panoramatického snímania alebo na videozáznamoch vo forme pruhov alebo nevyvážených farieb.
  („Svetlé časti“ sú časti osvetlené slnkom alebo elektrickým svetlom, ktoré sú oveľa svetlejšie ako okolité časti.)

Na zábere sa pri prezeraní na displeji v tmavom prostredí zobrazuje určitý šum.

- V podmienkach slabého osvetlenia sa fotoaparát pokúša zvýšiť zreteľnosť displeja dočasným zvýšením jasu záberu. Nemá to vplyv na nasnímaný záber.

Oči objektu sú červené.

- Funkciu [Red Eye Reduction] nastavte na [Auto] alebo [On]. [Detaily]

- Ak používate blesk, nasnímajte objekt z bližšej vzdialenosti, než je dosah blesku.

- Osvetlite miestnosť a nasnímajte objekt.

- Retušujte záber s použitím funkcie [Retouch] [Red Eye Correction] v ponuke pre prezeranie [Detaily] alebo ho upravte pomocou aplikácie „PMB“. [Detaily]

Na displeji sa objavujú body, ktoré tam zostávajú.

- Nejde o poruchu. Tieto body sa nezaznamenajú do záberu.

Nie je možné snímať zábery v slede za sebou.

- Vnútorná pamäť alebo pamäťová karta sú plné. Vymažte nepotrebné zábery. [Detaily] [Detaily]

- Stav akumulátora je nízky. Vložte nabitý akumulátor.

Rovnaký záber sa nasníma viackrát.

- Položku [Burst Settings] nastavte na [Single]. [Detaily]

- Nastavte [Bracket Setting] na [Off]. [Detaily]

- Funkcia [Scene Recognition] je nastavená na [Advanced]. [Detaily]

Späť na začiatok